ജെയ്ൻ ഹോക്കിങ്

ഇംഗ്ലീഷ് എഴുത്തുകാരിയും അധ്യാപികയുമാണ് ജെയ്ൻ ഹോക്കിങ്(Jane Beryl Wilde Hawking Jones). വിഖ്യാത ബ്രിട്ടീഷ് ഭൗതികശാസ്ത്രജ്ഞനായിരുന്ന സ്റ്റീഫൻ വില്യം ഹോക്കിങിന്റെ ആദ്യത്തെ സഹധർമ്മിണിയായിരുന്നു (1965-1995).
ജീവിതരേഖ

1944 മാർച്ച് 29 ന്  ഇംഗ്ലണ്ടിലെ സെന്റ് ആൽബർട്സ് ഹാർട്ട് ഫോർഡ് ഷെയറിൽ ജനിച്ചു. ബെറിൽ ഈഗിൾട്ടനും ജോർജ്ജ് വൈൽഡും മാതാപിതാക്കൾ. ലണ്ടനിലെ വെസ്റ്റ് ഫീൽഡ് കോളേജിൽ പഠനം.

1962 ൽ സ്റ്റീഫൻ ഹോക്കിങ്ങിനെ പരിചയപ്പെട്ടു. 1964ൽ അദ്ദേഹവുമായി വിവാഹ നിശ്ചയത്തിൽ ഏർപ്പെട്ടു. 1965 ൽ വിവാഹിതരായി. ഹോക്കിങ്ങിനെ ബാധിച്ചിരുന്ന അമയോട്രോപ്പിക് ലാറ്ററൽ സ്ക്ലീറോസിസ് എന്ന രോഗത്തെക്കുറിച്ച് നല്ല ധാരണയോടെ തന്നെയാണ് ഇവരുടെ വിവാഹം നടന്നത്. മൂന്ന് മക്കൾ. റോബർട്ട് 1967 ലും ലൂസി 1970 ലും തിമോത്തി 1979 ലും ജനിച്ചു.

1981ൽ ഇവർ മധ്യകാല സ്പാനിഷ് കവിതകളുടെ ഗവേഷണത്തിലൂടെ PhD നേടി ,
. 1990 ൽ ഇവർ തമ്മിലുള്ള വിവാഹബന്ധം  അവസാനിപ്പിക്കാൻ തീരുമാനിച്ചു. അഞ്ചു വർഷങ്ങൾക്കു ശേഷം വേർപിരിഞ്ഞു. 1997ൽ, സംഗീതജ്ഞനായിരുന്ന ജോനാഥൻ ജോൺസിനെ വിവാഹം ചെയ്തു.

രചനകൾ

1999 ൽ എഴുതിയ ആത്മകഥയാണ് Music to Move the Stars: A Life with Stephen. സ്റ്റീഫൻ ഹോക്കിങിന്റെ രണ്ടാം വിവാഹം വേർപെട്ടതിനു ശേഷം ഇവർ തമ്മിൽ സൗഹൃദം പുലർത്തിയിരുന്നു. 2007 ൽ ആത്മകഥ പരിഷ്കരിച്ച് Travelling to Infinity: My Life with Stephen എന്ന പേരിൽ പ്രസിദ്ധീകരിച്ചു.
അവലംബം

വർഗ്ഗം:1944-ൽ ജനിച്ചവർ